《寄兴国池鹤上刘相公》
唐代·张众甫

驯狎经时久，褵褷短翮存。不随淮海变，空愧稻粱恩。

独立秋天静，单栖夕露繁。欲飞还敛翼，讵敢望乘轩。

作者简介：[唐]（约公元七六六年前后在世）字子初，清河人。（唐才子传云：京口人。此从全唐诗）生卒年均不详，约唐代宗大历元年前后在世。官河南寿安县尉。罢秩乔居云阳。后拜监察御史，为淮甯军从事。（唐才子传云：“隐居不务进取，与皇甫御史友善，……时官亦有徵辟者，守死善道，卒不就”，与此似为截然二人。此从全唐诗）众甫诗多为五言，传世甚少。